
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 12.07.2026, ora 08:00 – 13.07.2026, ora 08:00

I. SITUAŢIA HIDROMETEOROLOGICĂ

1. Situaţia şi prognoza hidrologică pe râurile interioare şi Dunăre din 13.07.2026, ora 07:00

Institutul Naţional de Hidrologie şi Gospodărire a Apelor (I.N.H.G.A.) a emis în data de 12.07.2026, la ora 11:30, Atenţionarea Hidrologică nr. 76 – COD GALBEN, valabilă în intervalul 12.07.2026 ora 12:00 – 13.07.2026 ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Timiş, Bârzava, Caraş, Nera, Cerna, Jiu, Argeş, Ialomiţa, Siret, Prut şi râurile din Dobrogea, cu posibile depăşiri ale COTELOR DE ATENŢIE.

Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

- ARGEŞ, BACĂU, BOTOȘANI, CARAŞ-SEVERIN, CONSTANŢA, COVASNA, DÂMBOVIŢA, GALAȚI, GORJ, HARGHITA, IALOMIŢA, IAȘI, ILFOV, MEHEDINŢI, NEAMŢ, PRAHOVA, SUCEAVA, TIMIŞ, TULCEA, VASLUI și VRANCEA (21 prefecturi) – COD GALBEN.
RÂURI

Debitele au fost relativ staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri și Mureș, unde au fost, în general, în scădere.

Pe râurile din bazinele superioare și mijlocii ale Sucevei, Moldovei, Bistriței, Trotușului și bazinele superioare ale Jijiei, Bahluiului, Bârladului și Buzăului, debitele au fost în creștere datorită precipitațiilor, sub formă de aversă, căzute în interval și propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrografice: Vedea, bazinele superioare ale Ialomiței, Bistriței, pe unii afluenți din bazinul inferior al Argeșului și mai mici (sub 30% ), pe râurile din bazinele: Tur, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, bazinul superior și mijlociu al Sucevei, pe cursul superior al Siretului, pe cursul mijlociu și inferior al Prutului, afluenții acestuia și pe unii afluenți din bazinele inferioare ale Jiului, Oltului și Argeșului.

În interval a fost emisă o ATENȚIONARE HIDROLOGICĂ pentru fenomene imediate. 

Este în vigoare ATENȚIONAREA HIDROLOGICĂ nr. 76 din 12.07.2026.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în creștere datorită precipitațiilor, sub formă de aversă, prognozate și propagării pe râurile din bazinele hidrografice Siret, Prut, Ialomița și pe cele din Dobrogea.

Pe celelate râuri, debitele vor fi, relativ, staționare, exceptând pe cele din bazinele hidrografice: Vișeu, Iza, Someș, Crișuri și Mureș, unde vor fi, în general, în scădere.

Sunt posibile scurgeri pe versanți, torenți și pâraie cu formare de viituri rapide cu efecte, izolate, de inundații și creșteri mai importante de niveluri și debite pe unele râuri mici din zonele de deal și munte, din Moldova, Dobrogea și estul Munteniei, datorită precipitațiilor, sub formă de aversă, mai însemnate cantitativ, prognozate.

Rămâne în vigoare ATENȚIONAREA HIDROLOGICĂ nr. 76 din 12.07.2026.
DUNĂRE

Debitul la intrarea în țară (secțiunea Baziaș) în intervalul 12 – 13.07.2026 a fost în ușoară scădere, având valoarea de 1850 m3/s, sub media multianuală a lunii iulie (4700 m3/s).

În aval de Porţile de Fier debitele au fost în scădere.
Debitul la intrarea în țară (secțiunea Baziaș) va fi staționar (1850 m3/s).

În aval de Porțile de Fier debitele vor fi în scădere.
2. Situaţia meteorologică în intervalul 12.07.2026, ora 09:00 –13.07.2026, ora 06:00

Administraţia Naţională de Meteorologie (A.N.M.) a emis în data de 12.07.2026, la ora 10:00, Atenționarea Meteorologică nr. 107, conform căreia:

- MESAJ 1, COD GALBEN: ,,Duminică (12 iulie) vor fi perioade cu instabilitate atmosferică în sudul Banatului, cea mai mare parte a Olteniei, nordul Munteniei, sudul Transilvaniei și vestul Moldovei. Aceasta se va manifesta prin perioade cu averse torențiale, descărcări electrice, intensificări ale vântului (viteze la rafală de 50...70 km/h) și pe arii restrânse vijelii și grindină de mici și medii dimensiuni (1...3 cm). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și izolat de peste 30...40 l/mp. Notă: manifestări specifice instabilității atmosferice vor fi duminică (12 iulie) izolat și în restul teritoriului.”
- MESAJ 2, COD GALBEN: ,,În intervalul 12 iulie, ora 18 – 13 iulie, ora 10, vor fi perioade cu instabilitate atmosferică în Dobrogea, cea mai mare parte a Munteniei și a Moldovei, precum și în sud-estul Olteniei și al Transilvaniei. Aceasta se va manifesta prin perioade cu averse torențiale, descărcări electrice, intensificări ale vântului (viteze la rafală de 50...70 km/h) și pe arii restrânse vijelii și grindină de mici și medii dimensiuni (1...3 cm). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și izolat de peste 30...40 l/mp. Notă: manifestări specifice instabilității atmosferice vor fi izolat și în restul Olteniei și al Transilvaniei.”
- MESAJ 3, COD GALBEN: ,,Luni (13 iulie) vor fi perioade cu instabilitate atmosferică în Muntenia, Dobrogea, cea mai mare parte a Moldovei, precum și în estul și sud-estul Transilvaniei. Aceasta se va manifesta prin averse torențiale, descărcări electrice, intensificări ale vântului (viteze la rafală de 50...70 km/h) și pe arii restrânse vijelii și grindină de mici și medii dimensiuni (1...3 cm). În intervale scurte de timp (1...3 ore) sau prin acumulare cantitățile de apă vor fi de 15...25 l/mp și izolat de peste 30...40 l/mp. Notă: manifestări specifice instabilității atmosferice vor fi luni (13 iulie) izolat și în restul teritoriului, marți și miercuri cu precădere în jumătatea estică, apoi în majoritatea zonelor.”
Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- ALBA, ARGEŞ, BACĂU, BRAŞOV, BUZĂU, CARAŞ-SEVERIN, COVASNA, DÂMBOVIŢA, DOLJ, GORJ, HUNEDOARA, MEHEDINȚI, NEAMŢ, PRAHOVA, SIBIU, VÂLCEA şi VRANCEA (17 prefecturi) – COD GALBEN (MESAJ 1);
- BACĂU, BRAŞOV, BRĂILA, BUZĂU, CĂLARAŞI, CONSTANŢA, COVASNA, DÂMBOVIŢA, GALAŢI, GIURGIU, HARGHITA, IALOMIŢA, IAŞI, ILFOV, NEAMŢ, OLT, PRAHOVA, SUCEAVA, TELEORMAN, TULCEA, VASLUI, VRANCEA şi Municipiul BUCUREŞTI (23 prefecturi) – COD GALBEN (MESAJ 2); 

- ARGEŞ, BACĂU, BRAŞOV, BRĂILA, BUZĂU, CĂLARAŞI, CONSTANŢA, COVASNA, DÂMBOVIŢA, GALAŢI, GIURGIU, HARGHITA, IALOMIŢA, ILFOV, MUREŞ, NEAMŢ, PRAHOVA, TELEORMAN, TULCEA, VASLUI, VRANCEA şi Municipiul BUCUREŞTI (22 prefecturi) – COD GALBEN (MESAJ 3).
ÎN ŢARĂ

Vremea a fost în general instabilă, iar valorile termice diurne s-au situat în general în jurul normelor climatologice specifice acestei date. Cerul a avut înnorări temporar accentuate la începutul intervalului în sud-vestul țării, apoi și în celelalte regiuni și au fost perioade cu averse și descărcări electrice în cea mai mare parte a Transilvaniei, Moldovei, Dobrogei și a zonei montane și local în Maramureș, Crișana, Banat, Oltenia și Muntenia. Ploile au avut și caracter torențial, iar cantitățile de apă au depășit pe alocuri 15 l/mp și izolat 20...25 l/mp. Vântul a suflat slab și moderat, cu intensificări mai ales asociat averselor (viteze de 50...70 km/h și izolat de 75...80 km/h), ce au luat și aspect de vijelie, confirmate fiind cele de pe raza localităților Calafat, Bechet, Slobozia și Târgu Ocna. Temperaturile maxime au fost cuprinse între 22 de grade la Sighetu Marmației și Ocna Șugatag și 33 de grade la Bechet, Perișoru și Călărași, iar la ora 6 se înregistrau valori termice cuprinse între 6 grade la Miercurea Ciuc și 20 de grade la Constanta Dig, Gura Portiței, Sf. Gheorghe Deltă, Sulina și Tulcea. Noaptea pe areale mici s-a format ceață în depresiuni.

Observație - de ieri dimineață, de la ora 6, au fost în vigoare 14 atenționări cod galben pentru fenomene meteorologice periculoase imediate, 8 emise de către SRPV Sibiu, 2 emise de către SRPV Cluj, 2 emise de către SRPV Bacău, 1 emisă de către SRPV Timișoara și 1 emisă de către SRPV Craiova.
LA BUCUREŞTI

Vremea a fost apropiată de normalul termic al acestei perioade. Cerul a fost variabil, cu înnorări și averse slabe, în unele cartiere la începutul zilei și în orele serii. Vântul a suflat slab și moderat. Temperatura maximă a fost de 30 de grade la Afumați și Băneasa și 31 de grade la Filaret, iar la ora 06 se înregistrau 16 grade în Băneasa, 17 grade la Afumați și 18 grade la Filaret.
3. Prognoza meteorologică în intervalul 13.07.2026, ora 09:00 –14.07.2026, ora 09:00

ÎN ŢARĂ

În Muntenia, Dobrogea, Moldova, estul și sud-estul Transilvaniei gradul de instabilitate atmosferică va fi ridicat, astfel că mai ales ziua vor fi perioade cu înnorări temporar accentuate, averse torențiale (local de 15...25 l/mp și izolat peste 30...40 l/mp), descărcări electrice, intensificări ale vântului (viteze la rafală de 50...70 km/h) și pe arii restrânse vijelii și grindină de mici și medii dimensiuni (1...3 cm). În restul teritoriului, cerul va fi variabil, cu înnorări temporare și pe suprafețe mici averse (1...10 l/mp), după-amiaza la munte, în Oltenia, precum și în vestul și centrul Transilvaniei. Vântul va sufla slab și moderat, cu unele intensificări ziua în sud-vest și pe crestele montane (rafale în general de 40...60 km/h). Temperaturile maxime vor fi cuprinse între 19...20 de grade în sud-estul Transilvaniei și 31 de grade în sud-vestul și vestul Olteniei, iar cele minime se vor încadra între 9 grade în depresiunile Carpaților Orientali și 19 grade pe litoral.

LA BUCUREŞTI

Vremea se menține în general instabilă, iar valorile termice vor fi ușor sub cele specifice datei. Cerul va fi variabil, cu înnorări temporar accentuate îndeosebi după-amiaza și seara, când vor fi averse (15...20 l/mp și izolat peste 25 l/mp), descărcări electrice, intensificări ale vântului, vijelii (viteze în general de 40...60 km/h) și grindină de mici și posibil medii dimensiuni (1...3 cm). Temperatura maximă va fi de 26...28 de grade, iar cea minimă de 14...16 grade.
II. CALITATEA APELOR

1.
Pe fluviul Dunărea

Nu au fost semnalate evenimente deosebite. 
2.
Pe râurile interioare

Nu au fost semnalate evenimente deosebite.
3.
Pe Marea Neagră

Nu au fost semnalate evenimente deosebite.
III. CALITATEA MEDIULUI

1. În domeniul aerului

Agenţia Naţională pentru Mediu și Arii Protejate – D.J.M. Dâmbovița informează că, în data de 12.07.2026, în jurul orei 14:40, s-a produs un incendiu în localitatea Bălteni, comuna Conțești, județul Dâmbovița. Au ars aproximativ 2 tone de deșeuri din mase plastice, depozitate ilegal, precum și aproximativ 500 mp de vegetație uscată. Incendiul a fost lichidat la ora 15:00, în urma intervenției I.S.U. Dâmbovița.

2. În domeniul solului şi vegetaţiei

Nu au fost semnalate evenimente deosebite.

3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

